techiaith/cofnodycynulliad_en-cy huggingface dataset:
English: I did have the opportunity to discuss this briefly with my colleague Jane Hutt just this morning. Clearly, there are very concerning issues within the report that do need to be responded to. Welsh Government officials are, as I said in response to David Rees, in contact with their counterparts, and I know that Jane Hutt wants to take this up directly with the Minister in the Ministry of Justice. But given that we are just about to go into recess, perhaps it would be best if, certainly in the first instance, I ask my colleague to write to all Assembly Members with an update on that action.
Welsh: Cefais gyfle i drafod hyn yn fyr gyda fy nghyd-Aelod Jane Hutt y bore yma. Yn amlwg, mae yna faterion o fewn yr adroddiad sydd angen ymateb iddyn nhw. Mae swyddogion Llywodraeth Cymru, fel y dywedais yn fy ymateb i David Rees, mewn cysylltiad â'u cymheiriaid, a gwn fod Jane Hutt yn dymuno codi'r mater hwn gyda'r Gweinidog yn y Weinyddiaeth Gyfiawnder yn uniongyrchol. Ond gan ein bod ar drothwy'r toriad, efallai y byddai'n well, yn sicr yn y lle cyntaf, os byddwn i'n gofyn i'm cyd-Weinidog ysgrifennu at holl Aelodau'r Cynulliad i roi'r wybodaeth ddiweddaraf am y camau hynny.
English: The next item, therefore, is a statement by the Counsel General and Brexit Minister: update on EU negotiations. I call on the Counsel General to make the statement - Jeremy Miles.
Welsh: Yr eitem nesaf, felly, yw'r datganiad gan y Cwnsler Cyffredinol a'r Gweinidog Brexit ar y diweddaraf am drafodaethau'r Undeb Ewropeaidd. Dwi'n galw ar y Cwnsler Cyffredinol i wneud ei ddatganiad - Jeremy Miles.
English: You don't need to respond to Members who are sitting - you're not responsible for responding, Neil Hamilton.
Welsh: Nid oes angen ichi ymateb i Aelodau sy'n eistedd - nid ydych chi'n gyfrifol am ymateb, Neil Hamilton.
English: Parliament at Westminster decided, when the referendum decision was taken, that they couldn't take that decision at Westminster, for reasons that have amply been borne out in what we've seen in the last couple of weeks, and, therefore, it was the people who would decide. And the Government said unambiguously, 'We will implement what you decide', and because they do not want to do that, and because the establishment doesn't want to do that, this confusion is being perpetuated. So, I do hope there is no deal on 12 April, because there's no prospect of anything else on offer that will work, because then Britain strong and free can make its way in the rest of the world with countries that do want to do trade deals with us in the part of the 85 per cent of the global economy that is expanding, unlike the EU, which is now in recession.
Welsh: Penderfynodd y Senedd yn San Steffan, pan wnaethpwyd y penderfyniad gyda'r refferendwm, na allent wneud y penderfyniad hwnnw yn San Steffan, am resymau sydd wedi eu dangos yn amlwg ddigon yn yr hyn a welsom ni yn ystod yr ychydig wythnosau diwethaf, ac, felly, y bobl fyddai'n penderfynu. A dywedodd y Llywodraeth yn ddiamwys, 'byddwn yn gweithredu'r hyn y byddwch yn penderfynu arno', ac oherwydd nad ydyn nhw eisiau gwneud hynny, ac oherwydd nad yw'r sefydliad eisiau gwneud hynny, mae'r dryswch hwn yn parhau. Felly, rwy'n gobeithio na fydd cytundeb ar 12 Ebrill, oherwydd nid oes unrhyw obaith o unrhyw beth arall ar gael a fydd yn gweithio, ac yna gall Prydain gref a rhydd wneud ei ffordd yng ngweddill y byd gyda gwledydd sydd eisiau gwneud cytundebau masnach gyda ni yn y rhan o'r 85 y cant o'r economi fyd-eang sy'n ehangu, yn wahanol i'r UE, sydd yn awr mewn dirwasgiad.
English: Can I thank you for your statement, Minister? Unlike some in this Chamber, I think it's vitally important that we have regular opportunities to discuss what is the biggest threat we have faced for decades. I also very much welcome your calls for some in this Chamber to ramp down the rhetoric on Brexit because, as you know, some of the rhetoric that we hear here - the talk of betrayal, et cetera - is being magnified and addressed at elected representatives on an ongoing basis. I did just want to ask, because I don't feel you did give a clear answer to Delyth Jewell earlier when she asked you: if a compromise approach is agreed in the House of Commons around common market 2.0 or a customs union, which are both a long way from what people voted for in the referendum, do you believe that any compromise needs to be put back to the people in a confirmatory vote?
Welsh: A gaf i ddiolch ichi am eich datganiad, Gweinidog? Yn wahanol i rai yn y Siambr hon, rwy'n credu ei bod hi'n hanfodol bwysig ein bod yn cael cyfleoedd rheolaidd i drafod yr hyn yw'r bygythiad mwyaf yr ydym ni wedi'i wynebu ers degawdau. Rwyf hefyd yn croesawu'n fawr iawn eich cais i rai yn y Siambr hon liniaru tipyn ar y rhethreg ynglŷn â Brexit oherwydd, fel y gwyddoch chi, mae peth o'r rhethreg a glywn ni yn y fan yma - y sôn am frad, ac ati - yn cael ei chwyddo a'i anelu at gynrychiolwyr etholedig yn gyson. Dim ond eisiau gofyn oeddwn i, oherwydd nid wyf yn teimlo y rhoesoch chi ateb clir i Delyth Jewell yn gynharach pan ofynnodd ichi: os cytunir ar gyfaddawd yn Nhŷ'r Cyffredin ynghylch marchnad gyffredin 2.0 neu undeb tollau, sy'n wahanol iawn i'r hyn y pleidleisiodd pobl drosto yn y refferendwm, a ydych chi'n credu bod angen cyflwyno unrhyw gyfaddawd i'r bobl ar ffurf pleidlais gadarnhau?
English: Well, yes, thank you for the points that the Member makes in relation to the language and the magnification of what happens, what we say, in these places in terms of politicians here and elsewhere. We've been clear that there are two means of resolving this impasse. One is the sort of principles reflected in 'Securing Wales' Future': a customs union, common market 2.0, Norway plus. Those are all sets of arrangements, relationships, that are in a similar place, and I think, in terms of the precise detail of that at this point, all of us should be looking at ways of compromising around that. If Parliament comes forward with a confirmatory vote for that, we would support that. Our view, as a Government, is that that isn't essential, so, if there was a means of agreeing a deal that commanded the support of Parliament and reflected the sort of principles we've described, we don't feel that that requires endorsement, a second referendum. But, obviously, if Parliament feels that that is the best way of resolving the impasse, we would support that.
Welsh: Wel, ie, diolch am y sylwadau y mae'r Aelod yn eu gwneud o ran iaith a chwyddo'r hyn sy'n digwydd, yr hyn yr ydym ni'n ei ddweud, yn y lleoedd hyn o ran gwleidyddion yma ac mewn mannau eraill. Rydym ni wedi bod yn glir bod dwy ffordd o ddatrys y gwrthdaro hwn. Un yw'r math o egwyddorion a adlewyrchir yn 'Diogelu Dyfodol Cymru': undeb tollau, marchnad gyffredin 2.0, Norwy plws. Mae'r rhai hynny i gyd yn gyfres o drefniadau, perthnasoedd, sydd mewn sefyllfa debyg, ac rwy'n credu, o ran yr union fanylion hynny ar hyn o bryd, y dylai pob un ohonom ni edrych ar ffyrdd o gyfaddawdu ynghylch hynny. Os yw'r Senedd yn cynnig cael pleidlais gadarnhau ar gyfer hynny, byddem yn cefnogi hynny. Ein barn ni, fel Llywodraeth, yw nad yw hynny'n hanfodol, felly, pe byddai modd cytuno ar gytundeb a fyddai'n sicrhau cefnogaeth seneddol ac yn adlewyrchu'r math o egwyddorion yr ydym ni wedi'u disgrifio, nid ydym ni'n credu bod angen cymeradwyaeth, ail refferendwm, i hynny. Ond, yn amlwg, os yw'r Senedd yn credu mai dyna'r ffordd orau o ddatrys y cyfyngder, byddem yn cefnogi hynny.
English: The next item is a statement by the Minister for Housing and Local Government on building safety. I call on the Minister, Julie James.
Welsh: Yr eitem nesaf yw datganiad gan y Gweinidog Tai a Llywodraeth Leol - diogelwch adeiladau. Galwaf ar y Gweinidog, Julie James.
English: I understand that you are going to update us later on in May about the Government's response to the expert group, but I do have a number of questions that I'd like to ask you now. You say that you accept now the recommendation that the retrofitting of sprinklers should be promoted, and you're asking officials to draw up options for further promoting retrofitting in high-rise buildings, but I wonder if you would accept that it isn't just high-rise buildings that we should be promoting retrofitting of. If you do accept that, will you ask your officials to include how they can encourage retrofitting in the PRS as part of the general effort to raise standards there? Will the detailed response in May include SMART targets rather than aspirations? Then, more generally, the UK is one of the few countries where there isn't a compulsory licensing system for builders, which is something that we have had raised with us, so will the Government give consideration in its response as to whether Wales needs to move ahead and start licensing builders and building companies? We know that safety will be compromised when the wrong work is carried out. Diolch.
Welsh: Rwy'n deall y byddwch chi'n rhoi'r wybodaeth ddiweddaraf inni yn ddiweddarach ym mis Mai ar ymateb y Llywodraeth i'r grŵp arbenigol, ond mae gennyf i nifer o gwestiynau yr hoffwn eu gofyn ichi nawr. Rydych yn dweud eich bod yn derbyn yr argymhelliad y dylid hyrwyddo ôl-osod systemau chwistrellu, ac rydych yn gofyn i swyddogion lunio dewisiadau ar gyfer hyrwyddo ôl-osod mewn blociau adeiladau ymhellach, ond tybed a fyddech chi'n derbyn nad blociau adeiladau yn unig y dylem ni fod yn hyrwyddo ôl-osod ynddyn nhw. Os ydych chi'n derbyn hynny, a wnewch chi ofyn i'ch swyddogion gynnwys sut y gallwn annog ôl-osod yn y sector rhentu preifat fel rhan o'r ymdrech gyffredinol i godi safonau yno? A fydd yr ymateb manwl yn cynnwys targedau 'CAMPUS' yn hytrach na dyheadau? Yna'n fwy cyffredinol, mae'r DU yn un o'r ychydig wledydd lle nad oes system drwyddedu orfodol ar gyfer adeiladwyr, sy'n rhywbeth sydd wedi cael ei godi gyda ni. Felly a wnaiff y Llywodraeth roi ystyriaeth yn ei hymateb ynghylch a oes angen i Gymru symud ymlaen a dechrau trwyddedu adeiladwyr tai a chwmnïau adeiladu? Gwyddom fod perygl i ddiogelwch pan gaiff gwaith amhriodol ei gyflawni. Diolch.
English: Item 6 on the agenda this afternoon is a statement by the Minister for Health and Social Services, an update on the 'Train. Work. Live.' campaign. I call on the Minister for Health and Social Services, Vaughan Gething.
Welsh: Eitem 6 ar yr agenda y prynhawn yma yw datganiad gan y Gweinidog Iechyd a Gwasanaethau Cymdeithasol, diweddariad ynghylch yr ymgyrch 'Hyfforddi. Gweithio. Byw.' Galwaf ar y Gweinidog Iechyd a Gwasanaethau Cymdeithasol, Vaughan Gething.
English: Thank you, Minister, for your statement today. I have four specific questions for you. Firstly, I'd welcome your comments around recruitment to the variety of professions that we need within the Welsh NHS. I recently visited St John's Medical Practice in Aberdare to see their award-winning virtual ward programme, which enables a range of multidisciplinary professionals to work together to deliver improved patient outcomes. How can initiatives like this be used to promote Wales as a place for NHS professionals to work? In addition, I note your remarks around the pharmacy phase of 'Train. Work. Live.' I know this fits with your previous commitments to ensure that NHS professionals in Wales can fully utilise their skill set. Can you provide any further information about this part of the roll-out of 'Train. Work. Live.'? Linked to this, I've also been very impressed with Cwm Taf's support for career development within its workforce, so I'd welcome your thoughts on how this could best be prioritised and if, in particular, you agree with me that it's important to encourage professionals into areas like mine in the Valleys. Lastly, I know there are particular challenges around out-of-hours GP cover, and, with the success of 'Train. Work. Live.' - and, indeed, I note your previous comments about the programme surpassing its targets - would there be any capacity for overfill of these out-of-hours posts?
Welsh: Diolch, Gweinidog, am eich datganiad heddiw. Mae gennyf bedwar cwestiwn penodol ichi. Yn gyntaf, byddwn i'n croesawu eich sylwadau ynghylch recriwtio i'r amrywiaeth o broffesiynau sydd eu hangen arnom o fewn GIG Cymru. Yn ddiweddar ymwelais â Phractis Meddygol St John's yn Aberdâr i weld eu rhaglen ward rithwir sydd wedi ennill gwobrau; mae'n galluogi amrywiaeth o weithwyr proffesiynol amlddisgyblaeth i weithio gyda'i gilydd i ddarparu gwell canlyniadau i gleifion. Sut gellir defnyddio mentrau fel y fenter hon i hyrwyddo Cymru fel lle i weithwyr proffesiynol y GIG weithio ynddo? Hefyd, rwy'n nodi eich sylwadau ynghylch cyfnod fferyllfa 'Hyfforddi. Gweithio. Byw.' Rwy'n gwybod bod hyn yn cyd-fynd â'ch ymrwymiadau blaenorol i sicrhau y gall gweithwyr proffesiynol y GIG yng Nghymru ddefnyddio eu set sgiliau'n llawn. A allwch chi roi unrhyw wybodaeth bellach am y rhan hon o'r broses o gyflwyno 'Hyfforddi. Gweithio. Byw.'? Yn gysylltiedig â hyn, rwyf hefyd wedi fy mhlesio'n fawr gyda chefnogaeth Cwm Taf i ddatblygu gyrfaoedd o fewn ei weithlu, felly byddwn yn croesawu eich barn am y ffordd orau o flaenoriaethu hyn ac, yn benodol, a ydych yn cytuno â mi ei bod yn bwysig annog gweithwyr proffesiynol i ddod i mewn i ardaloedd fel fy ardal i yn y Cymoedd. Yn olaf, rwy'n gwybod bod heriau penodol yn gysylltiedig â gwasanaethau meddyg teulu y tu allan i oriau, a gyda llwyddiant 'Hyfforddi. Gweithio. Byw.' - ac, yn wir, rwy'n nodi eich sylwadau blaenorol am y rhaglen yn rhagori ar ei thargedau - a fyddai unrhyw gapasiti ar gyfer gorlenwi'r swyddi y tu allan i oriau hyn?
English: Item 7 on the agenda is the Additional Learning Needs and Education Tribunal (Wales) Act 2018 (Supplementary Provisions) Regulations 2019, and I call on the Minister for Education to move the motion. Kirsty Williams.
Welsh: Eitem 7 ar yr agenda yw Rheoliadau Deddf Anghenion Dysgu Ychwanegol a'r Tribiwnlys Addysg (Cymru) 2018 (Darpariaethau Atodol) 2019 a galwaf ar y Gweinidog Addysg i gynnig y cynnig. Kirsty Williams.
English: Thank you very much, Deputy Presiding Officer. During the Stage 4 Plenary debate on the Additional Learning Needs and Education Tribunal (Wales) Bill, on 12 December 2017, I informed Members that I would need to make some minor technical amendments to section 91 of the Bill when it became an Act. I would like to take this opportunity to thank Members for agreeing to pass the Bill on the basis that the amendments to section 91 would be made at a later date. Section 91 gives the Lord Chief Justice an agreement function when the Lord Chancellor appoints the president of the education tribunal. It also gives the tribunal president an agreement function when the Lord Chancellor appoints legal chairs. Both agreement functions were inserted to ensure an independent process. The UK Government made the Judicial Appointments and Discipline (Amendment and Addition of Offices) Order 2017 in December 2017. That Order brought the process of appointing the president and the chairs of the Special Educational Needs Tribunal for Wales, or SENTW, within the Judicial Appointments Commission procedure. That Order could not, of course, have amended the Bill. The purpose of today's regulations is therefore to ensure that the Judicial Appointments Commission's procedures apply to the educational tribunal when it changes its name from SENTW. This secures the objective of an independent process. The regulations also amend Schedule 14 to the Constitutional Reform Act 2005 to refer to the educational tribunal.
Welsh: Diolch yn fawr iawn, Dirprwy Lywydd. Yn ystod dadl Cyfnod 4 y Cyfarfod Llawn ar Fil Anghenion Dysgu Ychwanegol a'r Tribiwnlys Addysg (Cymru), ar 12 Rhagfyr 2017, hysbysais yr Aelodau y byddai angen i mi wneud rhai mân welliannau technegol i adran 91 y Bil pan fyddai'n dod yn Ddeddf. Hoffwn achub ar y cyfle hwn i ddiolch i'r Aelodau am gytuno i basio'r Bil ar y sail y byddai diwygiadau i adran 91 yn cael eu gwneud yn ddiweddarach. Mae adran 91 yn rhoi swyddogaeth gytuno i'r Arglwydd Brif Ustus pan fo'r Arglwydd Ganghellor yn penodi llywydd y tribiwnlys addysg. Mae hefyd yn rhoi swyddogaeth gytuno i lywydd y tribiwnlys pan fo'r Arglwydd Ganghellor yn penodi'r cadeiryddion cyfreithiol. Cafodd y ddwy swyddogaeth gytuno eu cynnwys i sicrhau proses annibynnol. Gwnaeth Llywodraeth y DU y Gorchymyn Penodiadau a Disgyblaeth Farnwrol (Gwelliant ac Ychwanegu Swyddi) 2017 ym mis Rhagfyr 2017. Roedd y Gorchymyn hwnnw yn dod â'r broses o benodi llywydd a chadeiryddion y Tribiwnlys Anghenion Addysgol Arbennig Cymru, neu TAAAC, o fewn gweithdrefn y Comisiwn Penodiadau Barnwrol. Ni fyddai'r Gorchymyn hwnnw, wrth gwrs, wedi diwygio'r Bil. Diben rheoliadau heddiw felly yw sicrhau bod gweithdrefnau'r Comisiwn Penodiadau Barnwrol yn berthnasol i'r tribiwnlys addysgol pan ei fod yn newid ei enw o TAAAC. Mae hyn yn sicrhau'r nod o gael proses annibynnol. Mae'r rheoliadau hefyd yn diwygio Atodlen 14 y Ddeddf Diwygio Cyfansoddiadol 2005 i gyfeirio at y tribiwnlys addysgol.
English: Could I thank the Chair of the CLA committee for his comments and his acceptance of the further evidence that I and officials provided with regard to some of the merits points raised in the committee's consideration of these regulations? I would agree that in an ideal situation we would have been in a position to draft the Bill in a way that we would have wanted to. Unfortunately, it was intervention from another place that has, in some ways, caused these difficulties. I did, as mentioned by the Chair of CLAC, raise these points on the floor during the Stage 4 debate to give clear notice to the Assembly of my intentions and to have a full disclosure that Members would have been voting for the Bill knowing that subsequently these regulations would come. Today provides an opportunity for Members across the Chamber to comment on the regulations as they are tabled today, but I'm glad it seems that we have a consensus across the Chamber for support of these regulations. What's important to remember is that what they do is ensure an independent process in the appointment of the tribunal chair, and I think that's something that we can all agree on. I'm grateful for the Chamber's continuing support for our reform of additional learning needs provision in our schools. Thank you.
Welsh: A gaf i ddiolch i Gadeirydd y Pwyllgor Materion Cyfansoddiadol a Deddfwriaethol am ei sylwadau ac am dderbyn y dystiolaeth ychwanegol a ddarparwyd gen i a swyddogion eraill ynglŷn â phwyntiau o ran rhinweddau a godwyd wrth i'r pwyllgor ystyried y rheoliadau hyn. Rwy'n cytuno, mewn sefyllfa ddelfrydol, y byddem wedi bod mewn sefyllfa i ddrafftio'r Bil mewn modd y byddwn wedi dymuno ei wneud. Yn anffodus, ymyrraeth o le arall sydd, mewn rhai ffyrdd, wedi achosi'r anawsterau hyn. Fe wnes i, fel y soniodd Cadeirydd CLAC, godi'r pwyntiau hyn ar y llawr yn ystod y ddadl Cyfnod 4 i roi rhybudd clir i'r Cynulliad o'm bwriadau ac i ddatgelu'n llawn y byddai Aelodau wedi bod yn pleidleisio dros y Bil gan wybod y byddai'r rheoliadau hyn yn dod maes o law. Mae heddiw yn rhoi cyfle i Aelodau o bob rhan o'r Siambr wneud sylwadau ar y rheoliadau fel y maen nhw wedi eu cyflwyno heddiw, ond rwyf yn falch ei bod yn ymddangos bod gennym ni gonsensws ym mhob rhan o'r Siambr i gefnogi'r rheoliadau hyn. Yr hyn sy'n bwysig i'w gofio yw eu bod yn sicrhau bod penodi cadeirydd y tribiwnlys yn broses annibynnol, ac rwyf yn credu bod hynny'n rhywbeth y gallwn ni i gyd gytuno arno. Rwyf yn ddiolchgar am gymorth parhaus y Siambr i'n diwygiadau ar gyfer ein darpariaeth anghenion dysgu ychwanegol yn ein hysgolion. Diolch.
English: Thank you. The proposal is to agree the motion. Does any Member object? Therefore, the motion is agreed in accordance with Standing Order 12.36.
Welsh: Diolch. Y cynnig yw derbyn y cynnig. A oes unrhyw Aelod yn gwrthwynebu? Felly, derbynnir y cynnig yn unol â Rheol Sefydlog 12.36.
English: Item 8 is the Qualifications Wales (Monetary Penalties) (Determination of Turnover) Regulations 2019 and I call on the Minister for Education to move the motion. Kirsty Williams.
Welsh: Eitem 8 yw Rheoliadau Cymwysterau Cymru (Cosbau Ariannol) (Penderfynu Trosiant) 2019 a galwaf ar y Gweinidog Addysg i gynnig y cynnig. Kirsty Williams.
English: Thank you for taking the intervention, Minister. Yes, I don't disagree with you at all that Qualifications Wales should have appropriate powers in this regard, it was just the lack of information and evidence supporting the figures you've chosen in particular. While I hear what you say about the qualification in England - sorry, that's my earlier mistake. It was Ofqual - I was right, hooray - that doesn't really tell me very much about the remainder of the public sector, where similar breaches of regulatory compliance will also produce penalties, but I've no idea how these compare to those, for example.
Welsh: Diolch am dderbyn yr ymyriad, Gweinidog. Ie, nid wyf yn anghytuno â chi o gwbl y dylai fod gan Cymwysterau Cymru bwerau priodol yn hyn o beth, dim ond cyfeirio at y diffyg gwybodaeth a thystiolaeth i gefnogi'r ffigurau a ddewiswyd gennych oeddwn i. Er fy mod yn clywed yr hyn a ddywedwch am y cymhwyster yn Lloegr - mae'n ddrwg gennyf, dyna fy nghamgymeriad cynharach. Ofqual oedd ef - roeddwn i'n iawn, hwrê - nid yw hynny mewn gwirionedd yn dweud rhyw lawer wrthyf am weddill y sector cyhoeddus, lle y bydd toriadau cyffelyb o ran cydymffurfio rheolaethol hefyd yn dirwyn at gosbau, ond nid oes gennyf unrhyw syniad sut mae'r rhain yn cymharu â'r rheiny, er enghraifft.
English: My job is to ensure that there is consistency across the qualifications sector and the regulations of that particular sector, and we're seeking to maintain that by mirroring the situation across the border in England. The Member, quite rightly, raises concerns about actually how this will work in practice. Before imposing a fine, Qualifications Wales must give notice to the awarding organisation concerned, setting out the reasons for the proposal and giving the body the opportunity to make representations. Qualifications Wales must also have regard to these representations, and if it still intends to impose a monetary penalty, it must set out the reasons for doing so, including the details of the awarding body's right to appeal that decision. There is a first-tier tribunal, which will be in place to ensure that there are effective checks and balances within the system, and the regulations set out overall parameters that it is Qualifications Wales's responsibility as a regulator to place an appropriate level of monetary penalty that is proportionate. I'm sorry that the Conservatives feel that they are unable to support these regulations today. I believe it strengthens our qualifications system and gives appropriate powers to the independent body that this Assembly has decided to entrust with our qualifications system, and I commend the regulations to the Chamber.
Welsh: Fy swydd i yw sicrhau bod cysondeb ar draws y sector cymwysterau a rheoliadau'r sector penodol hwnnw, ac rydym yn ceisio cynnal hynny drwy adlewyrchu'r sefyllfa ar draws y ffin yn Lloegr. Mae'r Aelod, yn hollol iawn, yn codi pryderon am sut yn union y bydd hyn yn gweithio yn ymarferol. Cyn gosod dirwy, mae'n rhaid i Gymwysterau Cymru gyflwyno hysbysiad i'r corff dyfarnu dan sylw, gan nodi'r rhesymau dros y bwriad a rhoi cyfle i'r corff gyflwyno sylwadau. Mae'n rhaid hefyd i Gymwysterau Cymru ystyried y sylwadau hyn, ac os bydd yn dal i fwriadu gosod cosb ariannol, mae'n rhaid iddo nodi'r rhesymau dros wneud hynny, gan gynnwys manylion am hawl y corff dyfarnu i apelio yn erbyn y penderfyniad hwnnw. Ceir tribiwnlys haen gyntaf a fydd ar waith i sicrhau bod rhwystrau a chydbwysau effeithiol o fewn y system, a bod rheoliadau'n nodi paramedrau cyffredinol cyfrifoldeb Cymwysterau Cymru fel rheoleiddiwr i osod lefel briodol o gosb ariannol sy'n gymesur. Mae'n ddrwg gennyf glywed bod y Ceidwadwyr yn teimlo na allant gefnogi'r rheoliadau hyn heddiw. Credaf fod hyn yn cryfhau ein system gymwysterau ac yn rhoi pwerau priodol i'r corff annibynnol y mae'r Cynulliad hwn wedi penderfynu rhoi'r cyfrifoldeb am ein system gymwysterau iddo, ac rwyf yn cymeradwyo'r rheoliadau i'r Siambr.